2019. gada 15. janvārī Noteikumi Nr. 23

Rīgā (prot. Nr. 2 28. §)

**Par grozījumiem Apvienoto Nāciju Organizācijas 1979. gada 13. novembra Ženēvas konvencijas par robežšķērsojošo gaisa piesārņošanu lielos attālumos protokolā "Par paskābināšanas, eitrofikācijas un piezemes ozona līmeņa samazināšanu"**

Izdoti saskaņā ar

Ministru kabineta iekārtas likuma

31. panta pirmās daļas 2. punktu

1. Grozījumi Apvienoto Nāciju Organizācijas 1979. gada 13. novembra Ženēvas konvencijas par robežšķērsojošo gaisa piesārņošanu lielos attālumos protokolā "Par paskābināšanas, eitrofikācijas un piezemes ozona līmeņa samazināšanu" (turpmāk – protokola grozījumi) ar šiem noteikumiem tiek pieņemti un apstiprināti.

2.  Protokola grozījumos paredzēto saistību izpildi koordinē Vides aizsardzības un reģionālās attīstības ministrija.

3. Protokola grozījumi stājas spēkā Apvienoto Nāciju Organizācijas Ženēvas konvencijas par robežšķērsojošo gaisa piesārņošanu lielos attālumos Izpildinstitūcijas 30. sanāksmes lēmuma 2012/2 3. pantā noteiktajā laikā un kārtībā, un Ārlietu ministrija par to paziņo oficiālajā izdevumā "Latvijas Vēstnesis".

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards